**Flash Mob:n järjestäminen**

Flash mob on yleisellä paikalla järjestetty spontaani esitys, jonka tarkoitus on yllättää paikalla olijat. Joukko ihmisiä kerääntyy julkiselle paikalle eri tahoilta ja tekee ennaltasovittuna ajankohtana jotain odottamatonta hajaantuakseen sen jälkeen välittömästi tahoilleen, tai tässä tapauksessa paikalle jäävät ainakin lipaskerääjät. Spontaanisuus on flash mobin keskeinen ajatus ja oleellista on onnistua jättämään yleisöön hyvä muistijälki.

Flash mob on parhaimmillaan omaperäinen, eloisa ja kiinnostava. Flash mob kannattaa myös kuvata ja tallentaa vaikka seurakunnan Youtube-kanavalle, koska monia kiinnostavat esitykset myös jälkikäteen.

Esitys kannattaa suunnitella huolella, jotta kaikki osallistujat tietävät oman roolinsa ja flash mob –ryhmä toimii sujuvasti yhdessä. Parasta on, jos ryhmällä on mahdollisuus harjoitella esitystä muutaman kerran etukäteen. Selkeät kirjalliset ohjeet riittävät kuitenkin yksinkertaisten Flash mobien toteuttamiseen.

Esimerkkejä mahdollisista flash mobeista

**Kuoro-flash mob**: Kuoron jäsenet alkavat yksi kerrallaan laulaa. Tähän voi lisätä myös soitin säestystä. Kappaleeksi sopii joku rauha-aiheinen virsi. Onnistuu myös lausuntana. Voidaan lukea rauha-aiheinen rukous, isä-meidän-rukous tai lukea psalmi. Paikaksi sopii hyvin esimerkiksi kauppakeskus tai vaikka julkinen kulkuneuvo. Kauppakeskuksen johdolta tai liikenteenharjoittajalta kannattaa kysyä etukäteen lupaa, varsinkin kun flash mob päättyy lipaskeräykseen.

**Freeze-flash mob**: Jähmettyminen on aina yllättävää ja tehokas keino herättää huomiota. Kaikki ryhmäläiset jähmettyvät patsaiksi tai erikoiseen asentoon kesken arkisen tilanteen. Tätä voi tehostaa vaikka nostamalla Ukrainan lipun esiin.

**Esitys-flash mob**: Järjestäkää kohtaus, jossa normaalissa tilanteessa toimitaan huomiota herättävällä tavalla. Esimerkiksi kaikki flash mob –ryhmäläiset istuvat maahan yhtäaikaisesti. Tämän voi järjestää myös siten, että keskeiselle paikalle laitetaan joku kiinnostava rasia tai nappula, joka käynnistää esityksen, jos joku avaa tai painaa sitä.

Kaikkien flash mobien jälkeen suoritetaan hetken aikaa keräystä KUA:lle